Povzetek revizijskega poročila Pravilnost poslovanja politične stranke Naša Notranjska v letu 2019

Računsko sodišče je izvedlo revizijo pravilnosti poslovanja politične stranke **Naša Notranjska** v letu 2019**.**

**Cilj revizije** je bil izrek mnenja o pravilnosti poslovanja politične stranke Naša Notranjska v letu 2019. Računsko sodišče je preverjalo skladnost poslovanja politične stranke Naša Notranjska z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Naša Notranjska v letu 2019 izreklomnenje s pridržkom,ker prispevka Občine Logatec, ki ga je pridobila v nasprotju z Zakonom o političnih strankah, ni vrnila v proračun Občine Logatec, kot je določeno v Zakonu o javnih financah.

Računsko sodišče ni zahtevalo predložitve odzivnega poročila, kerje politična stranka Naša Notranjska že med revizijskim postopkom izvedla ustrezne popravljalne ukrepe, saj je skupni znesek denarnih prispevkov, ki jih je prejela v nasprotju z Zakonom o političnih strankah, vrnila Občini Logatec. Računsko sodišče je politični stranki Naša Notranjska podalo **priporočilo** za izboljšanje poslovanja.

Ljubljana, 25. marca 2021